ການໂຕ້ວາທີ ເທື່ອທີ 2 ລະຫວ່າງ ປ. ໂອບາມາ ແລະທ່ານ Romney (ສະໄລດ໌ກັບວີດີໂອ)
ປະທານາທິບໍດີບາຣັກ ໂອບາມາ ແລະຄູ່ແຂ່ງຈາກພັກຣີພັບບລີກັນ ອະດີດຜູ້ປົກຄອງລັດ Massachusetts ທ່ານ Mitt Romney ໂຕ້ວາທີກັນຄັ້ງທີ 2 ທີ່ນະຄອນນິວຢອກ.
ປະທານາທິບໍດີສະຫະລັດ ທ່ານບາຣັກ ໂອບາມາ ແລະ ຄູ່ແຂ່ງ ຂອງທ່ານຈາກພັກຣີພັບບລີກັນ ອະດີດຜູ້ປົກຄອງລັດ Massa- chusetts ທ່ານ Mitt Romney ໄດ້ປະທະຄາລົມກັນກ່ຽວກັບ ບັນຫາຕ່າງໆໃນຂອບເຂດທີ່ກວ້າງຂວາງເມື່ອແລງວັນອັງຄານ ວານນີ້ ໃນການໂຕ້ວາທີ ຜູ້ສະມັກປະທານາທິບໍດີຄັ້ງທີ 2 ຂອງ ຈຳນວນທັງໝົດ 3 ຄັ້ງ ມັນແມ່ນປະທານາທິບໍດີ ບາຣັກ ໂອບາມາ ທີ່ມີການຕັດສິນໃຈ ແບບເດັດຂາດກວ່າເກົ່າທີ່ໄດ້ມາປະກົດໂຕໃນການໂຕ້ວາທີຄັ້ງ ທີ 2 ທີ່ຈັດຂຶ້ນ ຢູ່ມະຫາວິທະຍາໄລ Hofstra ໃນນະຄອນນິວ ຢອກ ຫຼັງຈາກໄດ້ຮັບຄະແນນບໍ່ຄ່ອຍດີປານໃດໃນການໂຕ້ວາທີເທື່ອທຳອິດ ຈຶ່ງເບິ່ງຄືວ່າ ທ່ານ ໂອບາມາໄດ້ຕັດສິນໃຈທີ່ຈະນຳໃຊ້ວິທີ ທີ່ຫ້າວຫານກວ່າເກົ່າຕໍ່ທ່ານ Romney ທີ່ໄດ້ຮັບ ຄະແນນເພີ້ມຂຶ້ນ ໃນການຢັ່ງຫາງສຽງນັ້ນ ກ່ຽວກັບເລື່ອງຈີນແລະການໂຕ້ແຍ້ງຂອງປະທານາທິບໍດີທີ່ວ່າທ່ານ Romney ໄດ້ລົງທຶນ ຢູ່ໃນບັນດາບໍລິສັດທີ່ສົ່ງວຽກໄປຕ່າງປະເທດນັ້ນ ຜູ້ສະມັກທັງສອງກໍໄດ້ປະທະຄາລົມກັນ ທ່ານ Romney ຖາມຊໍ້າແລ້ວຊໍ້າອີກວ່າ ປະທານາທິບໍດີໂອບາມາຕອບວ່າ ໃນການໂຕ້ວາທີຄັ້ງນີ້ທັງສອງທ່ານໄດ້ຕອບຄຳຖາມທີ່ມາຈາກພວກມີສິດປ່ອນບັດຈໍານວນ ນຶ່ງ ທີ່ຍັງບໍ່ທັນໄດ້ຕັດສິນໃຈເທື່ອກ່ຽວກັບເລື່ອງພະລັງງານ ເລື່ອງຄົນເຂົ້າເມືອງ ແລະການ ຄວບຄຸມອາວຸດປືນ ແຕ່ສ່ວນໃຫຍ່ແມ່ນໄດ້ເພັ່ງເລັງໃສ່ເລື່ອງເສດຖະກິດ ທ່ານ Romney ໄດ້ກ່າວເນັ້ນ ເຖິງແຜນການຂອງທ່ານ ທີ່ຈະຕັດ ອັດຕາການເກັບພາສີ ແລະສ້າງວຽກເຮັດງານທຳ ທ່ານ Romney ເວົ້າວ່າ ແຕ່ປະທານາທິບໍດີໂອບາມານັ້ນ ເບິ່ງຄືວ່າ ມີຄວາມກະຕືລືລົ້ນທີ່ຈະທ້າທາຍຄູ່ແຂ່ງຈາກ ພັກຣີພັບບລີກັນຂອງທ່ານ ທ່ານໂອບາມາເວົ້າວ່າ ຈຸດເດືອດອີກຈຸດນຶ່ງໃນການໂຕ້ວາທີເທື່ອນີ້ ກໍແມ່ນການໂຈມຕີສະຖານກົງສຸນສະຫະລັດ ທີ່ເມືອງ Benghazi ປະເທດລີເບຍ ໃນເດືອນແລ້ວ ທີ່ໄດ້ສັງຫານເອກອັກຄະລັດຖະທູດ ສະຫະລັດທ່ານ Chris Stevens ແລະເຈົ້າໜ້າທີ່ອາເມຣິກັນອື່ນໆອີກ 3 ຄົນ ທ່ານ Romney ກ່າວວ່າ ລັດຖະບານທ່ານໂອບາມາ ຊ້າຫຼາຍໃນການອອກມາຮັບຮູ້ວ່າ ມັນເປັນການໂຈມຕີຂອງພວກກໍ່ການຮ້າຍ ທ່ານ Romney ເວົ້າວ່າ ຄວາມເຫັນດັ່ງກ່າວນັ້ນໄດ້ຮັບການຕອບໂຕ້ຢ່າງແຂງຂັນຈາກປະທານາທິບໍດີ ທ່ານໂອບາມາເວົ້າວ່າ ພວກນັກວິເຄາະກ່າວວ່າ ໃນເທື່ອນີ້ ປະທານາທິບໍດີໂອບາມາໄດ້ສະແດງທ່າທີທີ່ເຂັ້ມແຂງ ກວ່າໃນການໂຕ້ວາທີເທື່ອທຳອິດຊຶ່ງຄວນຈະເຮັດໃຫ້ພັກເດໂມແຄຣັທມີກໍາລັງໃຈຂຶ້ນ ໃນ ອັນທີ່ຈະກາຍເປັນ ການເລືອກຕັ້ງທີ່ມີຄະແນນສຽງ ໃກ້ຄຽງກັນຫຼາຍທີ່ສຸດ ອີງຕາມການຢັ່ງ ຫາງສຽງເທື່ອຫຼ້າສຸດ